  motomuseum.su/ Майя Бывальцева 0+ Ижкарын Мотоциклъёсын нырысетӥез частной музей усьтӥськиз. Сое Кожушковъёслэн семьязы кылдытӥз. Со сярысь кар администрацалилэн пресс-службаез ивортӥз. Музейлы инъет луизы Артём но Павел Кожушковъёслэн коллекцизы, отчы Ижысь мотозаводын поттэм шер пумиськылӥсь мотоциклъёс пыро. Кылсярысь, Иж-49, солэн одӥг ёзэз но воштымтэ. Коллекциез 30 ар люказы, туннэ отын 25-лэсь трос мотоциклъёс. Музейлэн ужпумез Ижын поттэм мотоциклъёсын тодматон гинэ ӧвӧл, валтӥсь интыын – СССР-ысь мотостроенилэн историез сярысмь веран но калыклы ас карзылэсь аспӧртэм луэмзэ возьматон. Музей Советской ульчаысь 9 номеро юртын интяськемын. Ужанрадлыкез но пырон дуныз сярысь ужъюртлэн  сайтысьтыз тодыны луоз. Ватсалом, Павел Кожушковлэн мотоциклъёслэсь музейзэс кылдытонъя ӵектосэз Удмуртиез азинтонъя корпорациен ортчытэм акселераторын вормиз. Тодэ вайытом, 25-тӥ южтолдэзёзь Ижкарын Калык творчествоя элькун юртлэн адӟытон залаз (Удмуртской ульча, 284) «Бодьинский позумент» адӟытон (6+) ужалоз.  Тегъёс: Ижкар Удмуртия Музей Лулчеберет  